Міфалагічныя ўяўленні і сюжэты займалі значнае месца ў вуснай фальклорнай традыцыі славянскіх народаў. 3 іх нарадзілася мноства разнастайных казак, напрыклад, з татэмічных міфаў узніклі казкі пра шлюб героя з дзівосным мужам ці жонкаю, якія часова маюць звярыны воблік; ад матываў ініцыяцыі паходзяць чароўныя казкі, у якіх герой перажывае розныя выпрабаванні. У працэсе ператварэння міфа ў казку адбывалася дэсакралізацыя, адмова ад этыалагізму і замена міфічнага часу незвычайным казачным.